# Derbi del vallès

El derbi del Vallès és un derbi de futbol comarcal entre el Terrassa FC i el Centre d'Esports Sabadell, clubs de futbol de les ciutats respectives de Terrassa i Sabadell que mantenen una rivalitat en molts àmbits, entre d'altres compartir les dues ciutats la capitalitat de la comarca del Vallès Occidental, un fet inèdit als Països Catalans.

## Història

El CE Sabadell va ser fundat l'any 1903 i el Terrassa FC el 1906. El primer partit del qual es te constància entre tots dos va ser el 6 de maig de 1911 a Terrassa, al camp del Beli, guanyant el Sabadell per nou gols a zero.
El primer partit de competició oficial que van jugar els dos equips no va ser fins l'any 1913, quan tots dos van jugar el Campionat del Vallès de Segona Categoria del Campionat de Catalunya de futbol. Va ser disputat per quatre equips: FC Atlètic de Sabadell, la Unió Deportiva Terrassa, i el CE Sabadell i el Terrassa FC. Aquell campionat va ser guanyat pel Sabadell i això li va permetre pujar a la primera categoria del Campionat de Catalunya.
Des dels seus inicis el Sabadell jugava amb samarreta blanc-i-negra a ratlles i pantaló blanc. Posteriorment, el 1913, adoptà la samarreta arlequinada blanc-i-blava i pantaló blau. De fet el primer partit del Sabadell amb quadres blancs i blaus fou precisament contra el Terrassa, jugat el 12 de desembre del 1913.
El Terrassa va jugar des de la seva fundació primer amb samarreta blava i pantaló blanc i després invertint els colors en les peces de roba, previ una breu etapa amb samarreta amb ratlles verdes i blanques. No va ser fins el 1930 que va adoptar la seva samarreta vermella.
El 14 de maig de 1916, els dos equips van jugar fora de les seves respectives ciutats. Es van traslladar fins a Tàrrega on allà van jugar l'amistós Trofeu Nova Tàrrega, on el Terrassa FC va guanyar el CE Sabadell per 1-2.
L'any 1925 tots dos equips es van enfrontar a la Copa Catalunya. La competició es disputà en forma de lligueta amb set equips, tots contra tots, a una volta i els terrassencs van guanyar el Sabadell en la darrera jornada i aquest fet va donar el títol al Terrassa FC.
La temporada 1928-1929 tots dos equips van baixar de Primera categoria del Campionat de Catalunya a Segona categoria, divisió que va adoptar el nom de Segona categoria preferent. A la següent el CE Sabadell va tornar a pujar a Primera categoria, en canvi el Terrassa FC es va quedar a Segona. Tots dos equips ja no van coincidir més en un campionat de Catalunya, ja que la darrera temporada d'aquesta competició va ser la 1939-40.
A partir de la temporada 1933-34 el Sabadell va jugar per primera vegada a la Segona divisió espanyola i no va coincidir amb el Terrassa en aquesta categoria fins la temporada 1942-1943, sent la primera vegada que els egarencs arribaven tant amunt. Aquella temporada els arlequinats van aconseguir l'ascens per primera vegada a la Primera divisió espanyola i en canvi els egarens van baixar a Tercera divisió. No va ser fins la temporada 1954-1955 quan tots dos equips es van trobar novament a Segona divisió. A sSgona divisió els dos equips van jugar 6 temporades consecutives.
La temporada 1959-1960 el Terrassa va quedar per primera vegada en la classificació per davant del Sabadell, un fet que no havia passat mai fins aleshores en aquella categoria. Els egarencs van quedar en la 6à posició i els saballuts en la 7a, tots dos empatats a 31 punts però amb el gol average favorable al Terrassa. En el partit d'anada el Terrassa va guanyar, trencant una ratxa de 6 partits consecutius sense guanyar el derbi.
La temporada següent el Terrassa va baixar de categoria i el Sabadell també ho va fer la temporada següent i així la temporada 1963-1964 tots dos equips es van tornar a trobar a Tercera divisió, tot i que els arlequinats van pujar de categoria aquella mateixa temporada. I la temporada següent el Sabadell va tornar a pujar, jugant novament a Primera divisió, categoria on mai ha jugat el Terrassa.
La temporada 1971-1972 el Sabadell baixarà a Segona divisió, però el Terrassa estarà jugant a Tercera. Per la temporada 1974-75 el Sabadell baixarà a Tercera divisió i el Terrassa pujarà a Segona divisió, sent la primera vegada que els egarencs juguen en una categoria superior que els arlequinats. Durant dues temporades el Sabadell va jugar a Tercera divisió, tornant a la divisió de plata la temporada 1977-78 on va tornar a coincidir amb el Terrassa, on tots dos equips van jugar en la primera jornada. Casualment es va repetir el derbi en la jornada inaugural la temporada següent. Aquella temporada el Terrassa baixarà a Segona divisió B, una categoria que començà a disputar-se la temporada anterior.
El Sabadell va baixar a Segona divisió B la temporada 1982-1983 però no va coincidir amb el Terrassa ja que la temporada anterior havia baixat a Tercera Divisió. La dècada de 1990 es va iniciar amb el Terrassa a Regional Preferent mentre el Sabadell jugava a Segona divisió. Tots dos equips no van tornar a coincidir fins la temporada 1994-95 a Segona divisió B. Feia 15 anys que no es trobaven i els dos partits els va guanyar el Terrassa. En el partit d'anada de la temporada següent els egarencs van tornar a guanyar, però en el partit de tornada a la Nova Creu Alta el Sabadell va guanyar per 5 a 1, sent la major golejada fins el moment. Els arlequinats van vèncer els dos partits al Terrassa la temporada 1996-1997 amb el mateix resultat de 4 gols a favor i 3 en contra. A Segona divisió B els dos equips van jugar junts 8 temporades seguides.
El segle XX es va iniciar amb el Terrassa pujant la temporada 2001-02 a Segona divisió i amb dos títols consecutius a la Copa Catalunya, el 2002 i el Copa Catalunya de futbol masculina 2002-2003|2003]]. Durant tres anys els egarencs van jugar a la categoria de plata, mentre el Sabadell restava a Segona divisió B. La temporada 2005-06 es va tornar a jugar el derbi a Segona divisió B ja que el Terrassa havia baixat de categoria. Però només es va jugar un any, ja que el Sabadell va baixar a tercera divisió. Però el derbi va tornar la temporada 2007/08 gràcies a l'ascens arlequinat.
El derbi jugat el 24/10/2010 va ser el primer on els dos entrenadors dels respectius equips havien nascut a la ciutat que entrenen. Així David Pirri va néixer a Sabadell, havia jugat al Sabadell, i ara era l'entrenador. I Miquel Olmo va néixer a Terrassa, havia jugat al Terrassa, i ara era l'entrenador. I aquell va ser el darrer derbi fins aleshores, ja que el Terrassa va baixar a Tercera Divisió, i el Sabadell des de llavors a sempre ha jugat en una o dues categories superior a l'equip egarenc.
La temporada 2024/25, per primera vegada en catorze anys, es viurà un nou derbi, aquesta vegada a Segona Federació pel descens la temporada anterior del Sabadell.

## Estadística de partits
### Tots els partits

| Temporada | Competició | Data | Local | Visitant | Data | Local | Visitant |
| 1910-1911 | amistós | 06-05-1911 | Terrassa 0 | Sabadell 9 |
| 1912-1913 | amistós | 25-07-1913 | Terrassa 2 | Sabadell 4 |
| 1913-1914 | amistós | 07-09-13 | Sabadell 7 | Terrassa 0 |
| 1913-1914 | Campionat de Catalunya 2a cat | 14-12-1913 | Sabadell 1 | Terrassa 1 | 01-03-1914 | Terrassa 0 | Sabadell 4 |
| 1915-1916 | amistós | 16-04-1916 | Sabadell 6 | Terrassa 3 | 13-05-1916 | Sabadell 1 | Terrassa 2 |
| 1915-1916 | amistós | 06-08-1916 | Sabadell 2 | Terrassa 2 | | | |
| 1924-1925 | Campionat de Catalunya 1a cat | 19-10-1924 | Sabadell 3 | Terrassa 3 | 18-01-1925 | Terrassa 1 | Sabadell 2 |
| 1925-1926 | Campionat de Catalunya 1a cat | 31-01-1926 | Terrassa 1 | Sabadell 0 | 20-06-1926 | Sabadell 2 | Terrassa 3 |
| 1925-1926 | Copa Catalunya | 06-12-1925 | Terrassa 2 | Sabadell 0 |
| 1926-1927 | Campionat de Catalunya 1a cat | 14-11-1926 | Sabadell 3 | Terrassa 1 | 30-01-1927 | Terrassa 3 | Sabadell 2 |
| 1927-1928 | Campionat de Catalunya 1a cat | 13-11-1927 | Sabadell 2 | Terrassa 0 | 15-01-1928 | Terrassa 2 | Sabadell 1 |
| 1928-1929 | Campionat de Catalunya 1a cat | 28-10-1928 | Sabadell 1 | Terrassa 0 | 02-12-1928 | Terrassa 2 | Sabadell 0 |
| 1929-1930 | Campionat de Catalunya 2a cat | 22-09-1929 | Sabadell 2 | Terrassa 1 | 27-10-1929 | Terrassa 0 | Sabadell 2 |
| 1942-1943 | Segona divisió | 01-10-1942 | Terrassa 2 | Sabadell 2 | 15-11-1942 | Sabadell 1 | Terrassa 2 |
| 1954-1955 | Segona divisió | 12-10-1954 | Sabadell 1 | Terrassa 0 | 23-01-1955 | Terrassa 3 | Sabadell 1 |
| 1955-1956 | Segona divisió | 30-10-1955 | Sabadell 1 | Terrassa 3 | 04-03-1956 | Terrassa 0 | Sabadell 1 |
| 1956-1957 | Segona divisió | 07-10-1956 | Sabadell 3 | Terrassa 0 | 24-02-1956 | Terrassa 1 | Sabadell 2 |
| 1957-1958 | Segona divisió | 05-01-1957 | Sabadell 3 | Terrassa 0 | 26-05-1958 | Terrassa 1 | Sabadell 3 |
| 1958-1959 | Segona divisió | 16-11-1958 | Terrassa 0 | Sabadell 0 | 15-03-1959 | Sabadell 1 | Terrassa 0 |
| 1959-1960 | Segona divisió | 20-12-1959 | Terrassa 1 | Sabadell 0 | 10-04-1960 | Sabadell 2 | Terrassa 2 |
| 1960-1961 | Segona divisió | 20-11-1960 | Terrassa 0 | Sabadell 0 | 12-03-1961 | Sabadell 2 | Terrassa 0 |
| 1963-1964 | Tercera divisió | 22-12-1963 | Sabadell 0 | Terrassa 1 | 26-04-1964 | Terrassa 1 | Sabadell 1 |
| 1977-1978 | Segona divisió | 03-09-1977 | Sabadell 4 | Terrassa 3 | 08-01-1978 | Terrassa 2 | Sabadell 0 |
| 1978-1979 | Segona divisió | 02-09-1978 | Terrassa 0 | Sabadell 0 | 28-01-1979 | Sabadell 1 | Terrassa 1 |
| 1994-1995 | Segona divisió B | 18-09-1994 | Terrassa 1 | Sabadell 0 | 05-02-1995 | Sabadell 1 | Terrassa 2 |
| 1995-1996 | Segona divisió B | 10-12-1995 | Terrassa 1 | Sabadell 0 | 05-05-1996 | Sabadell 5 | Terrassa 1 |
| 1996-1997 | Segona divisió B | 17-11-1996 | Terrassa 3 | Sabadell 4 | 31-03-1997 | Sabadell 4 | Terrassa 3 |
| 1997-1998 | Segona divisió B | 02-11-1997 | Terrassa 4 | Sabadell 2 | 15-03-1998 | Sabadell 0 | Terrassa 1 |
| 1998-1999 | Segona divisió B | 09-01-1999 | Terrassa 0 | Sabadell 0 | 23-05-1999 | Sabadell 1 | Terrassa 0 |
| 1999-2000 | Segona divisió B | 26-09-1999 | Sabadell 0 | Terrassa 1 | 06-02-2000 | Terrassa 1 | Sabadell 1 |
| 2000-2001 | Segona divisió B | 29-10-2000 | Terrassa 2 | Sabadell 2 | 11-03-2001 | Sabadell 1 | Terrassa 0 |
| 2001-2002 | Segona divisió B | 23-01-2002 | Sabadell 0 | Terrassa 1 | 28-04-2002 | Terrassa 1 | Sabadell 0 |
| 2005-2006 | Segona divisió B | 09-10-2005 | Sabadell 2 | Terrassa 1 | 05-03-2006 | Terrassa 1 | Sabadell 1 |
| 2007-2008 | Segona divisió B | 09-09-2007 | Terrassa 2 | Sabadell 4 | 27-01-2008 | Sabadell 1 | Terrassa 1 |
| 2008-2009 | Segona divisió B | 14-09-2008 | Sabadell 3 | Terrassa 2 | 25-01-2009 | Terrassa 1 | Sabadell 3 |
| 2009-2010 | Segona divisió B | 13-09-2009 | Terrassa 1 | Sabadell 1 | 24-01-2010 | Sabadell 2 | Terrassa 0 |

## Taula total de partits
### partits oficials

| Equip | Victòries | Empats | Derrotes | Gols | Gols a casa | Gols a fora |
| CE Sabadell | 26 | 15 | 20 | 88 | 54 | 38 |
| Terrassa FC | 20 | 15 | 26 | 70 | 38 | 33 |
| | Total Jugats | Victòria CE Sabadell | Empat | Victòria Terrassa FC |
| Campionat de Catalunya 1a cat | 10 | 4 | 1 | 5 |
| Campionat de Catalunya 2a cat | 4 | 3 | 1 | 0 |
| Copa Catalunya | 1 | 0 | 0 | 1 |
| Segona divisió | 20 | 9 | 6 | 5 |
| Segona divisió B | 24 | 10 | 6 | 8 |
| Tercera divisió | 2 | 0 | 1 | 1 |
| Total oficials | 61 | 26 | 15 | 20 |
| No oficials | 6 | 4 | 1 | 1 |
| Total | 67 | 30 | 16 | 21 |

## Evolució de l'uniforme
### CE Sabadell

| 1903 | 1916 | 1953 | 1963 | 1968 | 1995 | 2001 | 2003 |
| 2009 | 2010 | 2011 | 2012 | 2023 |

### Terrassa FC

| 1906 | 1911 | 1916 | 1934 | 1939 | 1964 | 1976 | 1985 |
| 1996 | 2010 | 2014 | 2023 |

## Referències

* ↑ Luque, Miguel Angel «Terrassa y Sabadell, rivalidad eterna». El País, 12-06-1999.
* ↑ «De Sports». La Comarca del Vallés, 08-05-1911, pàg. 3.
* ↑ «Foot-ball». La Sembra, 12-05-1911, pàg. 12.
* ↑ Padilla, Toni. «Un segle de peripècies vestint uns quadres blancs i blaus», 14-12-2013. [Consulta: 28 maig 2024].
* ↑ «TÀRREGA-TERRASSA FC: UN TEST A L’URGELL AMB BONIQUES REMINISCÈNCIES» (en catala). Terrassa FC, 12-09-2020. [Consulta: 24 maig 2025].
* ↑ «Edición del dilluns 7 desembre 1925, Página 1 - Hemeroteca - MundoDeportivo.com». [Consulta: 28 maig 2024].
* ↑ «Classificació Segona Divisió 1959-60 | BDFutbol». [Consulta: 28 maig 2024].
* ↑ «Classificació Segona Divisió 1978-79 | BDFutbol». [Consulta: 28 maig 2024].
* ↑ «Classificació Segona Divisió 1978-79 | BDFutbol». [Consulta: 28 maig 2024].
* ↑ PRIETO, ALBERT. «El Sabadell-Terrassa serà el primer derbi cent per cent vallesà», 22-01-2010. [Consulta: 28 maig 2024].

## Enllaços externs

* Web oficial del Terrassa FC
* Web Oficial del CE Sabadell